Projekts

2017.gada “\_\_”.\_\_\_\_\_\_\_\_ Noteikumi Nr.\_\_

Rīgā (prot.Nr.\_\_ § )

**Grozījumi Ministru kabineta 2014.gada 23.decembra noteikumos Nr.790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām”**

Izdoti saskaņā ar Sociālo pakalpojumu

un sociālās palīdzības likuma

13.panta pirmās daļas 31. un 11.punktu

1. Izdarīt Ministru kabineta 2014.gada 23.decembra noteikumos Nr.790 „Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām” (Latvijas Vēstnesis, 2014, 257.nr.) šādus grozījumus:
   1. Izteikt 11.3.apakšpunktu šādā redakcijā:

“11.3. supervīziju – konsultatīvu un izglītojošu atbalsta programmu kompetences un profesionālās darbības kvalitātes pilnveidošanai;”

* 1. izteikt 12.punktu šādā redakcijā:

“12. Pakalpojuma nepieciešamību izvērtē psihologs vai sociālais darbinieks (turpmāk kopā – speciālists), sniedzot speciālista atzinumu, izņemot šo noteikumu 26.4.apakšpunktā noteikto gadījumu.”;

* 1. svītrot 14.2.apakšpunktā vārdus “ja tie apguvuši šo noteikumu 11.2.apakšpunktā minēto apmācību”;
  2. izteikt 15.1. apakšpunktu šādā redakcijā:

“15.1. tā pārcietusi pret sevi vai tuvinieku vērstu vardarbību un tai ir traucētas sociālās funkcionēšanas spējas;”

* 1. papildināt noteikumus ar 23.1 punktu šādā redakcijā:

“23.1 Sociālais dienests cietušo rehabilitācijas pakalpojuma saņemšanas laikā var mainīt pakalpojuma veidu no cietušo rehabilitācijas pakalpojuma dzīvesvietā uz cietušo rehabilitācijas pakalpojumu institūcijā un otrādi, pieņemot attiecīgu lēmumu.”;

* 1. papildināt noteikumus ar 26.4.apakšpunktu šādā redakcijā:

“26.4. kuru vardarbīgas uzvedības mazināšanas pakalpojuma saņemšanai nosūtījis Valsts probācijas dienests, norādot vardarbīgas uzvedības mazināšanas pakalpojuma sniegšanas veidu (vēlamas individuālas psihologa konsultācijas vai grupu nodarbības), ja Valsts probācijas dienestā nav pieejama analoģiska programma un Valsts probācijas dienesta amatpersona ir pārliecinājusies pie pakalpojuma sniedzēja, ka vardarbīgas uzvedības mazināšanas pakalpojums pieejams iespējami tuvu personas dzīvesvietai.”;

* 1. izteikt 30.punktu šādā redakcijā:

30. Sociālais dienests pēc šo noteikumu [28. punktā](https://likumi.lv/doc.php?id=271251#p28) minētā iesnieguma un šo noteikumu [12. punktā](https://likumi.lv/doc.php?id=271251#p12) minētā speciālista atzinuma saņemšanas nekavējoties pieprasa informāciju no Valsts probācijas dienesta teritoriālās struktūrvienības pēc sociālā dienesta atrašanās vietas par to, vai persona ir probācijas klients, kas piedalās probācijas programmā, kura koriģē ar vardarbību saistītu uzvedību, izņemot gadījumu, ja vardarbīgas uzvedības mazināšanas pakalpojuma sniegšanu pieprasījis Valsts probācijas dienests.”;

* 1. papildināt noteikumus ar 30.1 , 30.2 un 30.3 punktu šādā redakcijā:

“30.1 Sociālais dienests piecu darbdienu laikā pēc šo noteikumu  [28. punktā](https://likumi.lv/doc.php?id=271251#p28) noteiktās informācijas saņemšanas pieņem lēmumu:

30.11 par vardarbīgas uzvedības mazināšanas pakalpojuma piešķiršanu, tā saņemšanas laiku un veidu – individuālas konsultācijas vai grupu nodarbība;

30.12. par vardarbīgas uzvedības mazināšanas pakalpojuma piešķiršanu un uzņemšanu minētā pakalpojuma saņēmēju rindā;

30.13. par atteikumu piešķirt vardarbīgas uzvedības mazināšanas pakalpojumu, ja:

30.13.1. personas statuss vai iesniegtie dokumenti (arī pēc precizējošas informācijas saņemšanas) neatbilst šo noteikumu prasībām;

30.13.2. pēc iepriekšējā vardarbīgas uzvedības mazināšanas pakalpojuma saņemšanas nav pagājuši 12 mēneši;

30.13.3. personai vardarbīgas uzvedības mazināšanas pakalpojums izbeigts šo noteikumu 37.6., 37.7. vai 37.8. apakšpunktā minēto iemeslu dēļ.

30.2 Lēmuma un atzinuma kopiju, kā arī informāciju, kas attiecas uz pakalpojuma sniegšanu, sociālais dienests nosūta vardarbības mazināšanas pakalpojuma sniedzējam.

30.3 Ja mēneša laikā pakalpojuma sniedzējs nevar nokomplektēt grupu, pakalpojuma sniedzējs vardarbīgas uzvedības mazināšanas pakalpojumu sniedz individuālu psihologa konsultāciju veidā.”;

1.9. izteikt 33.punktu šādā redakcijā:

„33. Gada laikā pēc vardarbīgas uzvedības mazināšanas pakalpojuma saņemšanas persona var saņemt trīs 45 minūtes ilgas psihologa konsultācijas savu sociālo problēmu risināšanai, pamatojoties uz personas iesniegumu sociālajam dienestam.”;

1.10. izteikt 40.punktu šādā redakcijā:

“40. Izbeidzot pakalpojumu sniegšanu, pakalpojumu sniedzējs sagatavo noslēguma ziņojumu, ar ko iepazīstina personu, un, kuru iesniedz sociālajam dienestam, kā arī Valsts probācijas dienestam, ja personu vardarbīgas uzvedības mazināšanas pakalpojuma saņemšanai nosūtījis Valsts probācijas dienests.”;

1.11. papildināt noteikumus ar 40.1 punktu šādā redakcijā:

“40.1 Ja atbilstoši šo noteikumu 5.1. vai 5.2. apakšpunktā noteiktajam personai pagarināta cietušo rehabilitācijas pakalpojuma sniegšana institūcijā vai palielināts individuālo konsultāciju skaits, noslēguma ziņojumu pakalpojumu sniedzējs sagatavo pēc pakalpojuma saņemšanas pabeigšanas.”;

1.12. izteikt 46.punktu šādā redakcijā:

“46. Sociālais dienests pēc pakalpojumu sniedzēja nodrošinātā cietušo rehabilitācijas pakalpojuma sniegšanas pārtraukšanas vai izbeigšanas, bet ne vēlāk kā līdz nākamā mēneša piecpadsmitajam datumam, iesniedz ministrijā pārskatu par finansējuma izlietojumu cietušo rehabilitācijas pakalpojumu sniegšanai saskaņā ar šo noteikumu [1. pielikumu](https://likumi.lv/doc.php?id=271251#piel1), izmantojot Valsts sociālās politikas monitoringa informācijas sistēmu.”;

1.13. papildināt noteikumus ar 49.1 punktu šādā redakcijā:

“49.1 Finanšu līdzekļus, kas paredzēti cietušo rehabilitācijas pakalpojuma administrēšanas izdevumu segšanai, sociālais dienests var izlietot cietušo rehabilitācijas pakalpojuma nodrošināšanā iesaistīto darbinieku atlīdzības izdevumiem, darba vietas ierīkošanai minētajiem darbiniekiem, telpu īres, apsaimniekošanas izdevumu un komunālo pakalpojumu apmaksai, biroja, kancelejas preču, tehnikas un aprīkojuma iegādei, transporta izdevumiem, kas saistīti ar pakalpojuma nodrošināšanu, kā arī citiem izdevumiem, kas saistīti ar pakalpojuma nodrošināšanu pašvaldībā vai pie pakalpojuma sniedzēja.”;

1.14. izteikt 50.punktu šādā redakcijā:

"50. Sociālais dienests finanšu līdzekļus izlieto cietušo rehabilitācijas pakalpojumam, ievērojot šādus nosacījumus:

50.1.  vienas speciālista darba stundas cena nepārsniedz 23.40 euro, tai skaitā atlīdzība nepārsniedz 18.86 *euro* un darba devēja valsts sociālās apdrošināšanas obligātās iemaksas, ja tādas tiek veiktas, nepārsniedz 4.54 *euro*;

50.2. cietušo rehabilitācijas pakalpojums institūcijā vienam klientam izmaksā ne vairāk kā 33.94 *euro* dienā;

50.3. izdevumi pakalpojuma organizēšanai individuālajām konsultācijām (telpu noma, materiālu kopēšana, kancelejas preces, sakaru pakalpojumi u.c.) pakalpojuma sniedzējam ir 1.78 *euro* vienai konsultācijai vienai personai;

50.4. katram cietušo rehabilitācijas pakalpojuma saņēmējam transporta izdevumi nepārsniedz 7 euro vienai konsultācijai, ja persona cietušo rehabilitācijas pakalpojumu saņem dzīvesvietā vai ja transporta izdevumi nepieciešami, saņemot individuālās konsultācijas pēc cietušo rehabilitācijas pakalpojuma sniegšanas pabeigšanas saskaņā ar šo noteikumu [24. punktu](https://likumi.lv/doc.php?id=271251#p24);

50.5. daļu sociālajam dienestam paredzēto administrēšanas izdevumu var novirzīt cietušo rehabilitācijas pakalpojuma sniedzējam dzīvesvietā;

50.6. par cietušo rehabilitācijas pakalpojumu ar izmitināšanu maksā no dienas, kad persona iestādē iesniegusi iesniegumu cietušo rehabilitācijas pakalpojuma piešķiršanai.";

1.15. papildināt noteikumus ar 55.1 un 55.2 punktu šādā redakcijā:

“55.1Sociālais dienests divu mēnešu laikā pēc šo noteikumu 46.punktā noteiktā pārskata iesniegšanas ir tiesīgs precizēt pārskatā par cietušo rehabilitācijas pakalpojuma nodrošināšanu minēto informāciju un iesniegt ministrijā precizēto pārskatu. Ministrija pieņem precizēto pārskatu un veic samaksu sociālajam dienestam atbilstoši precizētajā pārskatā norādītajam finanšu izlietojumam. Izņēmuma gadījumos, ja norādīti pamatoti iemesli, kādēļ pārskats nav iesniegts vai precizēts noteiktajā termiņā, tiek pieņemti precizētie pārskati par iepriekšējiem periodiem.

55.2Ja ministrija vai sociālais dienests konstatē finanšu līdzekļu pārmaksu par iepriekšējiem periodiem, sociālais dienests iesniedz precizētu šo noteikumu 46.punktā minēto pārskatu par iepriekšējiem periodiem. Pēc kļūdu izlabošanas ministrija izdara pārrēķinu un nepamatoti izmaksātos līdzekļus ietur no nākamajā mēnesī cietušo rehabilitācijas pakalpojuma nodrošināšanai sociālajam dienestam paredzētajiem līdzekļiem.”

1. Izteikt jaunā redakcijā šo noteikumu 1.pielikumu.
2. Noteikumi stājas spēkā 2018.gada 1.janvārī. Par pakalpojumiem, kas faktiski sniegti līdz 2017.gada 31.decembrim, tiek piemēroti šo noteikumu 50.punkta nosacījumi, kas bija spēkā līdz 2017.gada 31.decembrim.

Ministru prezidents M.Kučinskis

Labklājības ministrs J.Reirs

18.08.2017., 10:35,

1021,

Pikše 67021634,

Ineta.Pikse@lm.gov.lv